ৰাজ্যখনত বনৰীয়া হাতী আৰু মানুহৰ মাজৰ সংঘাত কিমান পৰ্য্যায়লৈকে গৈছে তাৰ এটা নমুনা পোৱা গ'ল আজি গোলাঘাটত সংঘটিত এটা অপ্ৰত্যাশিত ঘটনাত। আজি আবেলি এই বাতৰি লিখাৰ কেইমুহূৰ্তমানৰ আগেয়ে নামবৰ সংৰক্ষিত বনাঞ্চলৰ পৰা ওলাই অহা এটা বনৰীয়া হাতীয়ে ৩৯ নং ৰাষ্ট্ৰীয় পথত এখন যাত্ৰীবাহী বাছত হঠাতে আক্ৰমণ কৰে। ঘটনাৰ বিষয়ে জানিব পৰা মতে AS 09C 6699 নম্বৰৰ বাছখন ২৫ জন যাত্ৰী লৈ ডিফুৰ পৰা গোলাঘাট হৈ কাৰ্বি আংলঙৰ দলামৰালৈ গৈ আছিল। তেনেকুৱাতে হঠাতে কাষৰ হাবিৰ পৰা এটা বনৰীয়া হাতী ওলাই আহি বাছখনত আক্ৰমণ কৰে। ফলত বাছখনৰ ড্ৰাইভাৰজন আহত হয়। হাবিৰ পৰা ওলাই অহা এটা বনৰীয়া হাতীৰ এই আকস্মিক আক্ৰমণে যাত্ৰীসকলৰ মাজত এক ত্ৰাসৰ পৰিৱেশ সৃষ্টি কৰে।
উল্লেখযোগ্য যে যোৱা কেইদিন মানত ৰাজ্যখনত বনৰীয়া হাতী আৰু মানুহৰ সংঘাতৰ ঘটনা ইমানেই বৃদ্ধি পাইছে যে প্ৰকৃতিপ্ৰেমী তথা সাধাৰণ লোকো উদ্বিগ্ন হৈ পৰিছে। তথ্য অনুসৰি যোৱা ১০০ দিনত ৰাজ্যত মুঠ ৪০ টা বনৰীয়া হাতীৰ কৰুণ মৃত্যু ঘটিছে। আনহাতে কেইবা ঠাইতো মানুহেও হাতীৰ আক্ৰমণ প্ৰাণ হেৰুৱাইছে। লগতে কৃষকৰ বছৰৰ শ্ৰমৰ ফচল খাই শেষ কৰিছে বনৰীয়া হাতীয়ে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
